|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Nacrt prijedloga Pravilnika o korištenju javnih parkirališta i javnih garaža |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za obnovu, izgradnju, prostorno uređenje, graditeljstvo, komunalne poslove i promet |
| **Vrijeme trajanja savjetovanja** | 24.11. - 24.12.2022 |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/  prijedloga | Prihvaćanje/ neprihvaćanje primjedbe/ prijedloga sa obrazloženjem |
| 1. | Zagrebački holding d.o.o., podružnica Zagrebparking | Članak 6. | S obzirom da je člankom 10. Općih uvjeta isporuke komunalne usluge parkiranja u javnim garažama određeno da se „parkiranje u javnoj garaži naplaćuje tijekom cijele kalendarske godine u vremenu od 00:00-24:00 sata“, predlaže se iz članka 6. Nacrta prijedloga Pravilnika o korištenju javnih parkirališta i javnih garaža ukloniti vrijeme važenja pojedinih artikala u javnim garažama koje je definirano Cjenikom komunalne usluge parkiranja na uređenim javnim površinama i u javnim garažama na području Grada Zagreba.  Predlaže se u Nacrt prijedloga Pravilnika uvrstiti javnu garažu „KB Sveti Duh“ koja je otvorena za korištenje od 11. siječnja 2021. godine.  Predlaže se u Nacrt prijedloga Pravilnika uvrstiti zatvoreno izvanulično parkiralište omeđeno rampom iza hotela „Panorama“. | Primjedba se prihvaća.  Primjedba se prihvaća.  Primjedba se prihvaća. |
| 2. | L.N.  U ime Vijeća Mjesnog odbora Trnjanska Savica | Članak 3. | 1. Predlaže se promjena posebne parkirne zone IV.2, sjeverno od Tržnice Savica, u parkirnu zonu II.  Obrazloženje: Na području Mjesnog odbora Trnjanska Savica postoji konstantna povećana potražnja za parkirališnim mjestima, osobito u večernjim satima, dok je istovremeno posebna parkirna zona IV.2 sjeverno od tržnice Savica vrlo slabo popunjena. Prijedlog promjene zone usuglašen je s predstavnicima Tržnice Savica.  2. Predlaže se uspostava naplata parkiranja na šljunčanom parkiralištu kod roštilja Savica, na dijelu k.č.br. 5353/1 i dijelu k.č.br. 5353/2, sve k.o. Trnje prema posebnom režimu naplate po uzoru na onaj na Bundeku ili na Jarunu.  Obrazloženje:  Budući da površina nije pod naplatom, privlači povećan broj automobila zbog čega se stvaraju gužve, a vozači često nepropisno parkiraju po okolnim zelenim površinama. Naplatom će se smanjiti pritisak i lakše uvesti red, kako na samom parkiralištu, tako i u okolnom prostoru. | Ovim Nacrtom prijedloga Pravilnika o korištenju javnih parkirališta i javnih garaža provodi se samo usklađenje sa Zakonom o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20)  na način da se iz navedenog pravilnika brišu cijene komunalne usluge parkiranja na javnim parkiralištima i u javnim garažama koje sukladno Zakonu o komunalnom gospodarstvu donosi isporučitelj komunalne usluge, Zagrebački holding d.o.o., podružnica Zagrebparking.  S obzirom na navedeno, primjedba će se razmotriti budući da je u tijeku rješavanje cjelovitog sustava naplate i organizacije parkiranja za područje Grada Zagreba. Svi prijedlozi i primjedbe koje će doprinijeti optimalnom rješavanja pitanja parkiranja primijeniti će se u praksi. |